Diari Oficial de la Generalitat Valenciana


Sumari del DOGV 9095, del 28-05-2021 (2021/4890)

Notificació de la sentència dictada en el procediment de Família, divorci contenciós, núm. 647/2018.
----------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4890


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de Família, divorci contenciós, núm. 647/2018. [2021/4890]  
Procediment: família. Divorci contenciós [dic] - 000647/2018-I.  
De: Idoya Jiménez Amador.  
Procuradora: Cala María Rubio Alfonso.  
Contra: César Jiménez Carbonell.  
Procurador/a: -  
En aquest procediment seguit a instàncies d'Idoya Jiménez Amador, contra César Jiménez Carbonell, en el qual ha sigut magistrat jutge José María Cutillas Torns i lletrada de l'Administració de justícia Vicenta María Casañ Arándiga, s'ha dictat, el dia 12 de juny de 2020, la sentència que té la part dispositiva que, literalment, és com segueix:  
  
«Estime la demanda formulada per Idoya Jiménez Amador, contra César Jiménez Carbonell; ordene el divorci del matrimoni contret per tots dos en data 4 de gener de 1999, sense imposició de costes, declare la dissolució del règim econòmic matrimonial i fixe les següents mesures reguladores dels efectes del divorci:  
  
1) Atribuïsc a la mare la guarda i custòdia del fill comú menor d'edat anomenat xxx, així com l'exercici exclusiu de la pàtria potestat sense perjudici de la titularitat compartida.  
2) Com a pensió alimentària en favor dels seus tres fills, el pare haurà de lliurar a la mare, dins dels deu primers dies de cada mes i per mesos anticipats, mitjançant un ingrés en el compte corrent que ella designe, la quantitat de 150 euros mensuals per cada fill, que s'actualitzarà anualment d'acord amb les variacions que experimente l'índex de preus de consum que publique l'Institut Nacional d'Estadística o l'organisme que el substituïsca.  
3) Igualment, el pare haurà d'abonar el 50 % de les despeses extraordinàries que genere el fill menor d'edat, enteses com a tals totes aquelles que siguen imprevisibles, necessàries i no habituals; qualsevol altra despesa en benefici del menor haurà de ser pactada entre tots dos progenitors o, en cas de discrepància, es decidirà per l'autoritat judicial.  
Contra aquesta sentència es pot interposar un recurs d'apel·lació, dins del termini de 20 dies, davant d'aquest jutjat, per a la substanciació davant de l'Audiència Provincial de València.  
Una vegada que siga ferma aquesta resolució, comuniqueu-ho al registre civil en què conste inscrit el matrimoni.  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut publicada el mateix dia de la seua data per la jutgessa que la subscriu mentre celebrava audiència pública, davant de mi, que, com a lletrada de l'Administració de justícia, en done fe.  
  
I, atés que es desconeix el parador del demandat, César Jiménez Carbonell s'omet el nom del menor, expedisc aquest edicte perquè li valga de notificació en deguda forma mitjançant la publicació en el Diari Oficial de la Generalitat Valenciana.  
  
València, 4 de maig de 2021.- La lletrada de l'Administració de justícia: Vicenta María Casañ Arandiga.